  Анжелика Тихонова корреспондент 26-тӥ куарусёнлы Удмуртиын 113 адями коронавирус инфекциен черлаз. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 51 улӥсьёслэн, Глазкарын – 15, Пичи Пурга ёросын – 8, Дэри, Сьӧлта ёросъёсын – быдэн куать, Эгра, Сарапул ёросъёсвын – быдэн ньыль, Можгаын, Сарапулын, Каракулино но Кизнер ёросъёсын – быдэн куинь, Кез, Вавож, Можга ёросъёсын – быдэн кык, Вотка ёросын – одӥг улӥсьлэн зэмаз. 89 адями бурмиз. 71 аресъем кышномурт кулӥз. Туннэ нуналлы Удмуртиын коронавирус инфекциен черлан 4 сюрс 941 учыр лабораториосын пусъемын. 3 сюрс 635 адями йӧназ, 88 мурт кулӥз. Та дыре 56-езлэн черламъёслэн тазалыксы секыт лыдъяське. Тегъёс: Тазалык Ижкар висён Удмуртия коронавирус  